钦定古今图书集成/明伦汇编/闺媛典/第164卷 > 张九经妻杨氏〈臧氏附〉
## 钦定古今图书集成/明伦汇编/闺媛典/第164卷 > 张九经妻杨氏〈臧氏附〉

按《武进县志》：“杨氏，张九经妻。年二十二，经死，家贫无
子。氏于卧榻侧设几，置经冠履衣服，每旦哭拜食饮，
必相对，如是四十馀年。有姊适同乡巨室，姊亡，嘱其
夫曰：‘吾死，汝必再娶。非吾妹不克抚吾子’。巨室贿其
兄弟，谋娶之，杨断发以誓。其母召归，复劝之。杨乘夜
遽携灯还，母挽之，绝袖而去。年六十五卒。经弟九绪”
妻臧，年二十五而寡，亦无子。父母兄弟舅姑咸欲嫁
之，臧不从。与杨氏昼夜同哭泣，室中器物为涕泪淹
渍濯之，凝结如故。年六十四没。嘉靖间，巡方使者表
其门为“埋葬。”